Se piangi, se ridi

Se piangi, se ridi (בעברית: אם את בוכה, אם את צוחקת) הוא שיר שנכתב בידי ג'אני מרקטי, רוברטו סאט ומוגול. בינואר 1965 בוצע השיר לראשונה בפסטיבל סן רמו ה-15. הזמר האיטלקי בובי סולו ולהקת הפולק האמריקאית המיניסטרלים החדשים על שם כריסטי ביצעו בתחרות שתי גרסאות של השיר וזכו במקום הראשון.

השיר נבחר לייצג את איטליה בתחרות האירוויזיון של שנת 1965, באיטלקית, בביצועו של בובי סולו. השיר שובץ במקום ה-13 בסדר ההופעה, אחרי השיר "Sol de Inverno" בביצוע סימון דה אוליביירה מפורטוגל, ולפני השיר "For din skyld" של ברג'יט ברואל מדנמרק. לשיר הוענקו 15 נקודות, והוא הגיע למקום החמישי מתוך 18.

השיר הוא בלדת אהבה שבה אומר הזמר לאהובתו שהוא תמיד מרגיש כמוה בשל הקרבה שביחסים שביניהם. כפי שמתבטא במילות השיר "זכרי תמיד: מה שאת עושה / תראי זאת על פני".

בתחרות האירוויזין בשנת 1966 היה נציגה של איטליה דומניקו מודוניו עם השיר "Dio, come ti amo".

מיקומי שיא

קישורים חיצוניים

הערות שוליים 

שירי 1965
שירי אירוויזיון 1965
שירי איטליה באירוויזיון
שירים באיטלקית
שירי פסטיבל סן רמו
סינגלים שהגיעו למקום הראשון באיטליה